title: 2008/181/EY: Neuvoston päätös, tehty 25 päivänä helmikuuta 2008 , Euroopan yhteisön ja Israelin valtion välisen tieteellistä ja teknistä yhteistyötä koskevan sopimuksen tekemisestä

text:
               4.3.2008

               FI

               Euroopan unionin virallinen lehti

               L 59/14

      NEUVOSTON PÄÄTÖS,
   tehty 25 päivänä helmikuuta 2008,
   Euroopan yhteisön ja Israelin valtion välisen tieteellistä ja teknistä yhteistyötä koskevan sopimuksen tekemisestä
   (2008/181/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 170 artiklan yhdessä sen 300 artiklan 2 kohdan ensimmäisen alakohdan ensimmäisen virkkeen ja 300 artiklan 3 kohdan kanssa,
   ottaa huomioon komission ehdotuksen,
   ottaa huomioon Euroopan parlamentin lausunnon (1),
   sekä katsoo seuraavaa:

               (1)

               Komissio on neuvotellut yhteisön puolesta Israelin valtion kanssa tieteellistä ja teknistä yhteistyötä koskevan sopimuksen, jäljempänä ’sopimus’, uudistamisesta.

               (2)

               Sopimus allekirjoitettiin yhteisön puolesta Brysselissä 16 päivänä heinäkuuta 2007 sillä varauksella, että se tehdään lopullisesti myöhemmin.

               (3)

               Sopimus olisi hyväksyttävä,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta Euroopan yhteisön ja Israelin valtion välinen tieteellistä ja teknistä yhteistyötä koskeva sopimus (2).
   2 artikla
   Neuvoston puheenjohtaja tekee sopimuksen 5 artiklan 2 kohdassa tarkoitetun ilmoituksen yhteisön puolesta.

      Tehty Brysselissä 25 päivänä helmikuuta 2008.

            Neuvoston puolesta

            Puheenjohtaja

         A. VIZJAK

      (1)  Lausunto annettu 25. syyskuuta 2007 (ei vielä julkaistu virallisessa lehdessä).

      (2)  EUVL L 220, 25.8.2007, s. 5.


Avis juridique important

|

32004D0059

2004/59/EY: Komission päätös, tehty 23 päivänä joulukuuta 2003, vuonna 2002 aloitettujen Chamaecyparis-, Ligustrum vulgare- ja Euphorbia fulgens -lajien koristekasvien lisäysaineistoa koskevien yhteisön vertailukokeiden ja testien jatkamisesta vuonna 2004 neuvoston direktiivin 98/56/EY mukaisesti

Virallinen lehti nro L 012 , 17/01/2004 s. 0051 - 0051

Komission päätös,tehty 23 päivänä joulukuuta 2003,vuonna 2002 aloitettujen Chamaecyparis-, Ligustrum vulgare- ja Euphorbia fulgens -lajien koristekasvien lisäysaineistoa koskevien yhteisön vertailukokeiden ja testien jatkamisesta vuonna 2004 neuvoston direktiivin 98/56/EY mukaisesti(2004/59/EY)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon koristekasvien lisäysaineiston pitämisestä kaupan 20 päivänä heinäkuuta 1998 annetun neuvoston direktiivin 98/56/EY(1),ottaa huomioon koristekasvien lisäysaineistoa koskevien yhteisön vertailukokeiden ja testien järjestelyjen vahvistamisesta neuvoston direktiivin 98/56/EY mukaisesti 12 päivänä joulukuuta 2001 tehdyn komission päätöksen 2001/898/EY(2) ja erityisesti sen 2 artiklan,sekä katsoo seuraavaa:(1) Päätöksessä 2001/898/EY vahvistetaan direktiivin 98/56/EY mukaisesti Chamaecyparis-, Ligustrum vulgare- ja Euphorbia fulgens -lajien koristekasveille vuosina 2002-2004 tehtäviä yhteisön vertailukokeita ja testejä koskevat järjestelyt.(2) Vuonna 2002 ja 2003 tehtyjä kokeita ja testejä olisi jatkettava vuonna 2004,ON PÄÄTTÄNYT SEURAAVAA:Ainoa artiklaVuonna 2002 aloitettuja Chamaecyparis-, Ligustrum vulgare- ja Euphorbia fulgens -lajien koristekasvien lisäysaineiston vertailukokeita ja testejä jatketaan vuonna 2004 päätöksen 2001/898/EY mukaisesti.Tehty Brysselissä 23 päivänä joulukuuta 2003.Komission puolestaDavid ByrneKomission jäsen(1) EYVL L 226, 13.8.1998, s. 16, direktiivi sellaisena kuin se on viimeksi muutettuna direktiivillä 2003/61/EY (EUVL L 165, 3.7.2003, s. 23).(2) EYVL L 331, 15.12.2001, s. 101.


title: 2010/196/,Euratom: Neuvoston päätös, annettu 16 päivänä maaliskuuta 2010 , välillisten rahoituspalveluiden (FISIM) kohdentamisesta Euroopan unionin talousarvion ja sen omien varojen tarkoituksiin käytettävän bruttokansantulon määrittämiseksi

text:
               7.4.2010

               FI

               Euroopan unionin virallinen lehti

               L 87/31

         NEUVOSTON PÄÄTÖS,
   annettu 16 päivänä maaliskuuta 2010,
   välillisten rahoituspalveluiden (FISIM) kohdentamisesta Euroopan unionin talousarvion ja sen omien varojen tarkoituksiin käytettävän bruttokansantulon määrittämiseksi
   (2010/196/EU, Euratom)
   EUROOPAN UNIONIN NEUVOSTO, joka
   ottaa huomioon Euroopan yhteisöjen omien varojen järjestelmästä 7 päivänä kesäkuuta 2007 tehdyn neuvoston päätöksen 2007/436/EY, Euratom (1) ja erityisesti sen 2 artiklan 7 kohdan toisen alakohdan,
   ottaa huomioon Euroopan komission ehdotuksen,
   ottaa huomioon Euroopan parlamentin lausunnon,
   sekä katsoo seuraavaa:

               (1)

               Asetuksen (EY) N:o 2223/96 täydentämisestä ja muuttamisesta Euroopan kansantalouden tilinpidon ja aluetilinpidon järjestelmässä (EKT) suoritettavan välillisten rahoituspalveluiden (FISIM) kohdentamisen osalta 16 päivänä helmikuuta 1998 annetun neuvoston asetuksen (EY) N:o 448/98 (2) 8 artiklan 1 kohdassa säädetään, että neuvosto tekee päätöksen välillisten rahoituspalveluiden (FISIM) kohdentamisesta yhteisön talousarvion ja sen omien varojen tarkoituksiin tapahtuvaksi bruttokansantuotteen määrittämiseksi. Bruttokansantuotteen käsite korvattiin bruttokansantulon käsitteellä 1 päivästä tammikuuta 2002 Euroopan yhteisöjen omien varojen järjestelmästä 29 päivänä syyskuuta 2000 tehdyn neuvoston päätöksen 2000/597/EY, Euratom (3) 2 artiklan 7 kohdan ensimmäisen alakohdan mukaisesti.

               (2)

               Päätöksen 2007/436/EY, Euratom 2 artiklan 7 kohdan toisessa alakohdassa säädetään, että jos Euroopan kansantalouden tilinpito- ja aluetilinpitojärjestelmään (EKT-95) tehdään muutoksia, jotka aiheuttavat huomattavia muutoksia komission ilmoittamaan bruttokansantuloon, neuvosto päättää, sovelletaanko näitä muutoksia kyseisen päätöksen tarkoituksiin.

               (3)

               On tarkoituksenmukaista käyttää uusimpia tilastollisia käsitteitä unionin talousarvion ja sen omien varojen tarkoituksiin erityisesti määritettäessä komission ilmoittamaa bruttokansantuloa EKT-95:n yhteydessä. Tämän vuoksi välilliset rahoituspalvelut (FISIM) olisi kohdennettava bruttokansantulon määrittämiseksi unionin talousarvion ja sen omien varojen tarkoituksiin.

               (4)

               Vuoden 2008 lokakuuhun mennessä EU:n kaikki 27 jäsenvaltiota olivat toimittaneet tietonsa, mukaan lukien välillisten rahoituspalvelujen (FISIM) kohdentamista koskevat tiedot, uuden menettelyn mukaisesti. Näiden tietojen arviointi osoitti, että välillisten rahoituspalveluiden (FISIM) kohdentaminen johtaa päätöksen 2007/436/EY, Euratom 2 artiklan 7 kohdan toisessa alakohdassa tarkoitettuihin huomattaviin muutoksiin, koska se kasvattaa bruttokansantuloa keskimäärin yli yhdellä prosentilla, mikä merkitsee, että kyseisen päätöksen 3 artiklassa kuvatun menettelyn soveltaminen muuttaa 3 artiklassa säädettyjä enimmäismääriä.

               (5)

               Sen vuoksi välillisten rahoituspalveluiden (FISIM) kohdentamista olisi sovellettava päätöksen 2007/436/EY, Euratom tarkoituksiin.

               (6)

               Katsotaan olevan tarkoituksenmukaista, että tästä seuraavia muutoksia sovelletaan varainhoitovuodesta 2010,

         ON HYVÄKSYNYT TÄMÄN PÄÄTÖKSEN:
   1 artikla
   Välilliset rahoituspalvelut (FISIM) on kohdennettava unionin talousarvion ja sen omien varojen tarkoituksiin käytettävän bruttokansantulon määrittämiseksi.
   2 artikla
   Välillisten rahoituspalveluiden (FISIM) kohdentamista 1 artiklan nojalla sovelletaan päätöksen 2007/436/EY, Euratom tarkoituksiin 1 päivästä tammikuuta 2010.
   3 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.
   Sitä sovelletaan 1 päivästä tammikuuta 2010.
   4 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 16 päivänä maaliskuuta 2010.

            Neuvoston puolesta

            Puheenjohtaja

         E. SALGADO

      (1)  EUVL L 163, 23.6.2007, s. 17.

      (2)  EYVL L 58, 27.2.1998, s. 1.

      (3)  EYVL L 253, 7.10.2000, s. 42.


title: Neuvoston päätös (EU) 2016/1123, annettu 17 päivänä kesäkuuta 2016, Yhdistyneiden kansakuntien Euroopan talouskomission (UNECE) asianomaisissa komiteoissa Euroopan unionin puolesta esitettävän kannan vahvistamisesta siltä osin kuin on kyse ehdotuksista muutoksiksi UNECE:n sääntöihin nro 9, 11, 13, 13-H, 14, 16, 30, 41, 44, 49, 54, 55, 60, 64, 75, 78, 79, 83, 90, 106, 113, 115, 117, 129 ja 134, ehdotuksista muutoksiksi UNECE:n maailmanlaajuisiin teknisiin sääntöihin nro 15 ja 16, ehdotuksista uusiksi UNECE:n säännöiksi, jotka koskevat hätäjarrutehostinjärjestelmiä, elektronista ajonvakautusjärjestelmää, rengaspaineen seurantajärjestelmiä ja renkaiden asennusta, ehdotuksesta uudeksi UNECE:n maailmanlaajuiseksi tekniseksi säännöksi, joka koskee kaksi- tai kolmipyöräisten moottoriajoneuvojen kampikammio- ja haihtumispäästöjen mittausmenetelmää, ja ehdotuksesta uudeksi erityiseksi päätöslauselmaksi nro 2 (S.R.2), joka koskee parannuksia vuoden 1998 maailmanlaajuisen sopimuksen täytäntöönpanoon

text:
               12.7.2016

               FI

               Euroopan unionin virallinen lehti

               L 187/9

         NEUVOSTON PÄÄTÖS (EU) 2016/1123,
   annettu 17 päivänä kesäkuuta 2016,
   Yhdistyneiden kansakuntien Euroopan talouskomission (UNECE) asianomaisissa komiteoissa Euroopan unionin puolesta esitettävän kannan vahvistamisesta siltä osin kuin on kyse ehdotuksista muutoksiksi UNECE:n sääntöihin nro 9, 11, 13, 13-H, 14, 16, 30, 41, 44, 49, 54, 55, 60, 64, 75, 78, 79, 83, 90, 106, 113, 115, 117, 129 ja 134, ehdotuksista muutoksiksi UNECE:n maailmanlaajuisiin teknisiin sääntöihin nro 15 ja 16, ehdotuksista uusiksi UNECE:n säännöiksi, jotka koskevat hätäjarrutehostinjärjestelmiä, elektronista ajonvakautusjärjestelmää, rengaspaineen seurantajärjestelmiä ja renkaiden asennusta, ehdotuksesta uudeksi UNECE:n maailmanlaajuiseksi tekniseksi säännöksi, joka koskee kaksi- tai kolmipyöräisten moottoriajoneuvojen kampikammio- ja haihtumispäästöjen mittausmenetelmää, ja ehdotuksesta uudeksi erityiseksi päätöslauselmaksi nro 2 (S.R.2), joka koskee parannuksia vuoden 1998 maailmanlaajuisen sopimuksen täytäntöönpanoon
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 114 artiklan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Unioni on neuvoston päätöksen 97/836/EY (1) mukaisesti liittynyt Yhdistyneiden kansakuntien Euroopan talouskomission (UNECE) sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista, jäljempänä ”vuoden 1958 tarkistettu sopimus”.

               (2)

               Unioni on neuvoston päätöksen 2000/125/EY (2) mukaisesti liittynyt sopimukseen pyörillä varustettuihin ajoneuvoihin ja niihin asennettaviin ja/tai niissä käytettäviin varusteisiin ja osiin sovellettavien maailmanlaajuisten teknisten sääntöjen vahvistamisesta, jäljempänä ”rinnakkaissopimus”.

               (3)

               Euroopan parlamentin ja neuvoston direktiivillä 2007/46/EY (3) korvattiin jäsenvaltioiden hyväksymisjärjestelmät unionin hyväksymisjärjestelmällä ja vahvistettiin yhdenmukaiset puitteet, jotka sisältävät ne hallinnolliset määräykset ja yleiset tekniset vaatimukset, joita sovelletaan kaikkiin uusiin ajoneuvoihin, järjestelmiin, komponentteihin ja erillisiin teknisiin yksiköihin. Tuolla direktiivillä sisällytettiin vuoden 1958 tarkistetulla sopimuksella hyväksytyt säännöt, jäljempänä ”UNECE:n säännöt”, EU-tyyppihyväksyntäjärjestelmään joko tyyppihyväksyntää koskevina vaatimuksina tai unionin lainsäädännön vaihtoehtoina. Kyseisen direktiivin antamisen jälkeen UNECE:n sääntöjä on yhä enemmän sisällytetty EU-tyyppihyväksyntää koskevaan unionin lainsäädäntöön.

               (4)

               Saatujen kokemusten ja tekniikan kehityksen vuoksi olisi mukautettava tiettyjä vaatimuksia, jotka liittyvät UNECE:n sääntöihin nro 9, 11, 13, 13-H, 14, 16, 30, 41, 44, 49, 54, 55, 60, 64, 75, 78, 79, 83, 90, 106, 113, 115, 117, 129 ja 134 sekä UNECE:n maailmanlaajuisiin teknisiin sääntöihin nro 15 ja 16, tekniikan kehityksen ottamiseksi huomioon.

               (5)

               Jotta voitaisiin vahvistaa yhdenmukaiset määräykset, jotka koskevat hätäjarrutehostinjärjestelmien, elektronisen ajonvakautusjärjestelmän, rengaspaineen seurantajärjestelmien ja renkaiden asennuksen hyväksyntää, olisi hyväksyttävä neljä uutta UNECE:n sääntöä.

               (6)

               Jotta voitaisiin vahvistaa yhdenmukaiset tekniset vaatimukset, jotka koskevat kaksi- tai kolmipyöräisten moottoriajoneuvojen tiettyjen päästötyyppien mittausmenetelmää, olisi hyväksyttävä uusi UNECE:n maailmanlaajuinen tekninen sääntö.

               (7)

               Jotta voitaisiin parantaa vuoden 1998 maailmanlaajuisen sopimuksen täytäntöönpanoa, olisi hyväksyttävä uusi erityinen päätöslauselma nro 2 (S.R.2).

               (8)

               On näin ollen asianmukaista vahvistaa edellä mainittujen UNECE:n asiakirjojen hyväksymistä koskeva kanta, joka esitetään unionin puolesta UNECE:n asianomaisissa komiteoissa, eli vuoden 1958 tarkistetun sopimuksen hallintokomiteassa ja rinnakkaissopimuksen toimeenpanevassa komiteassa,

         ON HYVÄKSYNYT TÄMÄN PÄÄTÖKSEN:
   1 artikla
   Vuoden 1958 tarkistetun sopimuksen hallintokomiteassa ja rinnakkaissopimuksen toimeenpanevassa komiteassa 20 ja 24 päivän kesäkuuta 2016 välisenä aikana unionin puolesta esitettävä kanta on, että unioni äänestää tämän päätöksen liitteessä lueteltujen ehdotusten puolesta.
   2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 17 päivänä kesäkuuta 2016.

            Neuvoston puolesta

            Puheenjohtaja

         J. R. V. A. DIJSSELBLOEM

      (1)  Neuvoston päätös 97/836/EY, tehty 27 päivänä marraskuuta 1997, Euroopan yhteisön liittymisestä Yhdistyneiden Kansakuntien Euroopan talouskomission sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista (vuoden 1958 tarkistettu sopimus) (EYVL L 346, 17.12.1997, s. 78).

      (2)  Neuvoston päätös 2000/125/EY, tehty 31 päivänä tammikuuta 2000, pyörillä varustettuihin ajoneuvoihin ja niihin asennettaviin ja/tai niissä käytettäviin varusteisiin ja osiin sovellettavien maailmanlaajuisten teknisten sääntöjen vahvistamista koskevan sopimuksen (”rinnakkaissopimus”) tekemisestä (EYVL L 35, 10.2.2000, s. 12).

      (3)  Euroopan parlamentin ja neuvoston direktiivi 2007/46/EY, annettu 5 päivänä syyskuuta 2007, puitteiden luomisesta moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, osien ja erillisten teknisten yksiköiden hyväksymiselle (Puitedirektiivi) (EUVL L 263, 9.10.2007, s. 1).

      LIITE

                  Työjärjestyksen kohdan otsikko

                  Asiakirjaviite

                  Ehdotus: täydennys 2 muutossarjaan 07, sääntö nro 9 (kolmipyöräisten ajoneuvojen melu)

                  ECE/TRANS/WP.29/2016/45

                  Ehdotus: täydennys 4 muutossarjaan 03, sääntö nro 11 (ovisalvat ja ovien pidätysmekanismit)

                  ECE/TRANS/WP.29/2016/33

                  Ehdotus: täydennys 1 muutossarjaan 04, sääntö nro 11 (ovisalvat ja ovien pidätysmekanismit)

                  ECE/TRANS/WP.29/2016/34

                  Ehdotus: täydennys 14 muutossarjaan 11, sääntö nro 13 (raskaiden ajoneuvojen jarrut)

                  ECE/TRANS/WP.29/2016/49

                  Ehdotus: muutossarja 01, sääntö nro 13-H (luokkien M1 ja N1 ajoneuvojen jarrulaitteet)

                  ECE/TRANS/WP.29/2016/50

                  Ehdotus: täydennys 7 muutossarjaan 07, sääntö nro 14 (turvavyöt, ISOFIX-kiinnitysjärjestelmät ja kokoluokan i kiinnityspisteet)

                  ECE/TRANS/WP.29/2016/35

                  Ehdotus: täydennys 7 muutossarjaan 06, sääntö nro 16 (turvavyöt, ISOFIX ja kokoluokka i)

                  ECE/TRANS/WP.29/2016/36

                  Ehdotus: täydennys 18 muutossarjaan 02, sääntö nro 30 (henkilöautojen ja niiden perävaunujen ilmarenkaat)

                  ECE/TRANS/WP.29/2016/51

                  Ehdotus: täydennys 5 muutossarjaan 04, sääntö nro 41 (moottoripyörien melupäästöt)

                  ECE/TRANS/WP.29/2016/46

                  Ehdotus: täydennys 11 muutossarjaan 04, sääntö nro 44 (lasten turvajärjestelmät)

                  ECE/TRANS/WP.29/2016/37

                  Ehdotus: täydennys 8 muutossarjaan 05, sääntö nro 49 (puristussytytysmoottorien ja maa- tai nestekaasulla toimivien kipinäsytytysmoottorien päästöt)

                  ECE/TRANS/WP.29/2016/40

                  Ehdotus: täydennys 4 muutossarjaan 06, sääntö nro 49 (puristussytytysmoottorien ja maa- tai nestekaasulla toimivien kipinäsytytysmoottorien päästöt)

                  ECE/TRANS/WP.29/2016/41

                  Ehdotus: täydennys 21 muutossarjaan 01, sääntö nro 54 (hyötyajoneuvojen ja niiden perävaunujen ilmarenkaat)

                  ECE/TRANS/WP.29/2016/52

                  Ehdotus: täydennys 6 muutossarjaan 01, sääntö nro 55 (mekaaniset kytkinlaitteet)

                  ECE/TRANS/WP.29/2016/53

                  Ehdotus: täydennys 5 sääntöön nro 60 (mopojen ja moottoripyörien hallintalaitteet)

                  ECE/TRANS/WP.29/2016/27

                  Ehdotus: uusi muutossarja 03, sääntö nro 64 (tilapäiskäyttöön tarkoitettu varapyörä-rengasyhdistelmä, itsekantavat run-flat-renkaat, run-flat-järjestelmä ja rengaspaineen seurantajärjestelmä)

                  ECE/TRANS/WP.29/2016/54

                  Ehdotus: täydennys 16 sääntöön nro 75 (luokan L ajoneuvojen ilmarenkaat)

                  ECE/TRANS/WP.29/2016/55

                  Ehdotus: täydennys 3 muutossarjaan 03, sääntö nro 78 (luokan L ajoneuvojen jarrut)

                  ECE/TRANS/WP.29/2016/56 ja WP.29-169-03

                  Ehdotus: täydennys 5 muutossarjaan 01, sääntö nro 79 (ohjauslaitteet)

                  ECE/TRANS/WP.29/2016/57

                  Ehdotus: täydennys 7 muutossarjaan 06, sääntö nro 83 (luokkien M1 ja N1 ajoneuvojen päästöt)

                  ECE/TRANS/WP.29/2016/42

                  Ehdotus: täydennys 3 muutossarjaan 07, sääntö nro 83 (luokkien M1 ja N1 ajoneuvojen päästöt)

                  ECE/TRANS/WP.29/2016/43

                  Ehdotus: täydennys 3 muutossarjaan 02, sääntö nro 90 (varaosina toimitettavat jarrujen osat)

                  ECE/TRANS/WP.29/2016/58

                  Ehdotus: täydennys 14 sääntöön nro 106 (maatalousajoneuvojen ilmarenkaat)

                  ECE/TRANS/WP.29/2016/59

                  Ehdotus: täydennys 6 muutossarjaan 01, sääntö nro 113 (symmetrisen ajovalon aikaansaavat ajovalaisimet)

                  ECE/TRANS/WP.29/2016/74

                  Ehdotus: täydennys 7 säännön nro 115 alkuperäiseen versioon (jälkiasennettavat neste- ja maakaasujärjestelmät)

                  ECE/TRANS/WP.29/2016/44

                  Ehdotus: täydennys 9 muutossarjaan 02, sääntö nro 117 (renkaat – vierintävastus, vierintämelu ja märkäpito)

                  ECE/TRANS/WP.29/2016/60

                  Ehdotus: muutossarja 01, sääntö nro 129 (tehostetut lasten turvajärjestelmät)

                  ECE/TRANS/WP.29/2016/38

                  Ehdotus: täydennys 2 sääntöön nro 134 (vety- ja polttokennoajoneuvot)

                  ECE/TRANS/WP.29/2016/39

                  Ehdotus hätäjarrutehostinjärjestelmiä koskevaksi uudeksi säännöksi

                  ECE/TRANS/WP.29/2016/61

                  Ehdotus elektronista ajonvakautusjärjestelmää koskevaksi uudeksi säännöksi

                  ECE/TRANS/WP.29/2016/62

                  Ehdotus rengaspaineen seurantajärjestelmiä koskevaksi uudeksi säännöksi

                  ECE/TRANS/WP.29/2016/63

                  Ehdotus renkaiden asennusta koskevaksi uudeksi säännöksi

                  ECE/TRANS/WP.29/2016/64

                  Ehdotus: muutos 1 maailmanlaajuiseen tekniseen sääntöön nro 15 (yhdenmukaistettu kevyiden hyötyajoneuvojen kansainvälinen testimenetelmä (WLTP))

                  ECE/TRANS/WP.29/2016/68

                  Ehdotus: muutos 1 maailmanlaajuiseen tekniseen sääntöön nro 16 (renkaat)

                  ECE/TRANS/WP.29/2016/70

                  Ehdotus uudeksi erityiseksi päätöslauselmaksi nro 2 (S.R.2) – vuoden 1998 maailmanlaajuisen sopimuksen täytäntöönpanon parantaminen

                  ECE/TRANS/WP.29/2016/65

                  Ehdotus uudeksi maailmanlaajuiseksi tekniseksi säännöksi, joka koskee polttomoottorilla varustettujen kaksi- tai kolmipyöräisten moottoriajoneuvojen kampikammio- ja haihtumispäästöjen mittausmenetelmää

                  ECE/TRANS/WP.29/2016/66


title: Euroopan parlamentin ja neuvoston päätös (EU) 2016/1145 annettu 6 päivänä heinäkuuta 2016, Euroopan globalisaatiorahaston varojen käyttöönotosta (Belgian hakemus – EGF / 2015 / 012 BE / Hainaut Machinery)

text:
               14.7.2016

               FI

               Euroopan unionin virallinen lehti

               L 189/46

         EUROOPAN PARLAMENTIN JA NEUVOSTON PÄÄTÖS (EU) 2016/1145
   annettu 6 päivänä heinäkuuta 2016,
   Euroopan globalisaatiorahaston varojen käyttöönotosta (Belgian hakemus – EGF / 2015 / 012 BE / Hainaut Machinery)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen,
   ottavat huomioon Euroopan globalisaatiorahastosta (2014–2020) ja asetuksen (EY) N:o 1927/2006 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1309/2013 (1) ja erityisesti sen 15 artiklan 4 kohdan,
   ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen (2) ja erityisesti sen 13 kohdan,
   ottavat huomioon Euroopan komission ehdotuksen,
   sekä katsovat seuraavaa:

               (1)

               Euroopan globalisaatiorahasto, jäljempänä ’EGR’, pyrkii tarjoamaan tukea globalisaatiosta johtuvien maailmankaupan huomattavien rakenteellisten muutosten, maailmanlaajuisen rahoitus- ja talouskriisin jatkumisen taikka uuden maailmanlaajuisen rahoitus- ja talouskriisin vuoksi työttömiksi jääneille työntekijöille ja itsenäisille ammatinharjoittajille, joiden työskentely on loppunut, ja auttamaan heitä integroitumisessa uudelleen työmarkkinoille.

               (2)

               EGR ei saa ylittää 150 miljoonan euron vuotuista enimmäismäärää (vuoden 2011 hintoina), kuten neuvoston asetuksen (EU, Euratom) N:o 1311/2013 (3) 12 artiklassa säädetään.

               (3)

               Belgia toimitti 17 päivänä joulukuuta 2015 hakemuksen EGF / 2015 / 012 BE / Hainaut Machinery EGR:n rahoitustuen saamiseksi niiden työntekijävähennysten vuoksi, jotka toteutettiin taloudellisella toimialalla NACE Rev. 2:n kaksinumerotasoon 28 (Muiden koneiden ja laitteiden valmistus) luokitellulla toimialalla NUTS 2 -tason alueella Hainaut (BE32) Belgiassa. Hakemusta on täydennetty lisätiedoin asetuksen (EU) N:o 1309/2013 8 artiklan 3 kohdan mukaisesti. Hakemus on asetuksen (EU) N:o 1309/2013 13 artiklassa säädettyjen EGR:n rahoitustuen vahvistamista koskevien vaatimusten mukainen.

               (4)

               Asetuksen (EU) N:o 1309/2013 6 artiklan 2 kohdan mukaisesti Belgia on päättänyt tarjota EGR:n tuella yhteisrahoitettuja yksilöllisiä palveluja myös 300:lle työelämän ja koulutuksen ulkopuolella olevalle nuorelle.

               (5)

               Asetuksen (EU) N:o 1309/2013 4 artiklan 2 kohdan mukaisesti Belgian hakemus voidaan kelpuuttaa, koska työntekijävähennyksillä on vakava vaikutus työllisyyteen ja paikalliseen, alueelliseen ja kansalliseen talouteen.

               (6)

               Tämän vuoksi EGR:stä olisi otettava käyttöön 1 824 041 euroa rahoitustuen myöntämiseksi Belgian hakemuksen perusteella.

               (7)

               Jotta EGR:n varat saataisiin käyttöön mahdollisimman nopeasti, tätä päätöstä olisi sovellettava siitä päivästä, jona se hyväksytään,

         OVAT HYVÄKSYNEET TÄMÄN PÄÄTÖKSEN:
   1 artikla
   Otetaan Euroopan globalisaatiorahastosta käyttöön 1 824 041 euroa maksusitoumusmäärärahoina ja maksumäärärahoina osana varainhoitovuotta 2016 koskevaa Euroopan unionin yleistä talousarviota.
   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.
   Sitä sovelletaan 6 päivästä heinäkuuta 2016.

      Tehty Strasbourgissa 6 päivänä heinäkuuta 2016.

            Euroopan parlamentin puolesta

            Puhemies

         M. SCHULZ

            Neuvoston puolesta

            Puheenjohtaja

         I. KORČOK

      (1)  EUVL L 347, 20.12.2013, s. 855.

      (2)  EUVL C 373, 20.12.2013, s. 1.

      (3)  Neuvoston asetus (EU, Euratom) N:o 1311/2013, annettu 2 päivänä joulukuuta 2013, vuosia 2014–2020 koskevan monivuotisen rahoituskehyksen vahvistamisesta (EUVL L 347, 20.12.2013, s. 884).


title: Neuvoston päätös (EU) 2017/1541, annettu 17 päivänä heinäkuuta 2017, otsonikerrosta heikentäviä aineita koskevaan Montrealin pöytäkirjaan tehdyn Kigalin muutoksen tekemisestä Euroopan unionin puolesta

text:
               14.9.2017

               FI

               Euroopan unionin virallinen lehti

               L 236/1

         NEUVOSTON PÄÄTÖS (EU) 2017/1541,
   annettu 17 päivänä heinäkuuta 2017,
   otsonikerrosta heikentäviä aineita koskevaan Montrealin pöytäkirjaan tehdyn Kigalin muutoksen tekemisestä Euroopan unionin puolesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 192 artiklan 1 kohdan yhdessä sen 218 artiklan 6 kohdan toisen alakohdan a alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän (1),
   sekä katsoo seuraavaa:

               (1)

               Unionista tuli neuvoston päätöksellä 88/540/ETY (2) otsonikerroksen suojelua koskevan Wienin yleissopimuksen, jäljempänä ’Wienin yleissopimus’, ja otsonikerrosta heikentäviä aineita koskevan Montrealin pöytäkirjan, jäljempänä ’Montrealin pöytäkirja’, osapuoli. Montrealin pöytäkirjaan hyväksyttiin myöhemmin seuraavat muutokset: ensimmäinen muutos neuvoston päätöksellä 91/690/ETY (3), toinen muutos neuvoston päätöksellä 94/68/EY (4), kolmas muutos neuvoston päätöksellä 2000/646/EY (5) ja neljäs muutos neuvoston päätöksellä 2002/215/EY (6).

               (2)

               Montrealin pöytäkirjan osapuolten Kigalissa Ruandassa 10–15 päivänä lokakuuta 2016 pitämässä 28. kokouksessa hyväksyttiin uusi Montrealin pöytäkirjaa koskeva muutos, jäljempänä ’Kigalin muutos’, jolla lisätään fluorihiilivetyjen kulutuksen ja tuotannon asteittainen vähentäminen Montrealin pöytäkirjassa määrättyihin valvontatoimiin.

               (3)

               Fluorihiilivetyjen kulutuksen ja tuotannon asteittainen vähentäminen on tarpeen, jotta kyseisten aineiden ilmastonmuutokseen aiheuttamia vaikutuksia voitaisiin lieventää ja niiden rajoittamatonta pääsyä ympäristöön estää varsinkin kehitysmaissa.

               (4)

               Kigalin muutos on tarpeellinen, jotta voitaisiin panna täytäntöön neuvoston päätöksellä (EU) 2016/1841 (7) hyväksytyssä Pariisin sopimuksessa määrätty tavoite eli rajoittaa maapallon keskilämpötilan nousu selvästi alle kahteen celsiusasteeseen esiteollisella kaudella vallinneeseen tasoon verrattuna sekä jatkaa toimia nousun pysyttämiseksi alle 1,5 celsiusasteessa esiteollisella kaudella vallinneeseen tasoon verrattuna.

               (5)

               Unionin käyttämän toimivallan laajuus Wienin yleissopimuksen ja Montrealin pöytäkirjan alaan kuuluvissa asioissa on kehittynyt merkittävästi vuodesta 1988. Tallettajalle olisi tiedotettava unionin toimivallan laajuutta kyseisissä asioissa koskevista huomattavista muutoksista Wienin yleissopimuksen 13 artiklan 3 kohdan mukaisesti.

               (6)

               Unioni on jo hyväksynyt Kigalin muutoksen alaan kuuluvia asioita koskevia säädöksiä, muun muassa Euroopan parlamentin ja neuvoston asetuksen (EU) N:o 517/2014 (8).

               (7)

               Kigalin muutos olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Kigalin muutos otsonikerrosta heikentäviä aineita koskevaan Montrealin pöytäkirjaan Euroopan unionin puolesta.
   Hyväksytään myös Wienin yleissopimuksen 13 artiklan 3 kohdan mukainen toimivaltaa koskeva ilmoitus.
   Kigalin muutoksen ja toimivaltaa koskevan ilmoituksen tekstit on liitetty tähän päätökseen.
   2 artikla
   Neuvoston puheenjohtaja nimeää yhden tai useamman henkilön, jolla on oikeus tallettaa Wienin yleissopimuksen 13 artiklan 1 kohdassa määrätty hyväksymiskirja sekä toimivaltaa koskeva ilmoitus unionin puolesta (9).
   3 artikla
   Tämä päätös tulee voimaan sitä päivää seuraavana päivänä, jona se hyväksytään.

      Tehty Brysselissä 17 päivänä heinäkuuta 2017.

            Neuvoston puolesta

            Puheenjohtaja

         T. TAMM

      (1)  Hyväksyntä annettu 5 päivänä heinäkuuta 2017 (ei vielä julkaistu virallisessa lehdessä).

      (2)  Neuvoston päätös 88/540/ETY, tehty 14 päivänä lokakuuta 1988, otsonikerroksen suojelua koskevan Wienin yleissopimuksen ja otsonikerrosta heikentävistä aineista tehdyn Montrealin pöytäkirjan tekemisestä (EYVL L 297, 31.10.1988, s. 8).

      (3)  Neuvoston päätös 91/690/ETY, tehty 12 päivänä joulukuuta 1991, Montrealin pöytäkirjan osapuolten kesäkuussa 1990 Lontoossa hyväksymän otsonikerrosta heikentävistä aineista tehdyn Montrealin pöytäkirjan muutoksen tekemisestä (EYVL L 377, 31.12.1991, s. 28).

      (4)  Neuvoston päätös 94/68/EY, tehty 2 päivänä joulukuuta 1993, päätöksestä muuttaa otsonikerrosta heikentäviä aineita koskeva Montrealin pöytäkirja (EYVL L 33, 7.2.1994, s. 1).

      (5)  Neuvoston päätös 2000/646/EY, tehty 17 päivänä lokakuuta 2000, otsonikerrosta heikentävistä aineista tehdyn Montrealin pöytäkirjan muuttamisesta (EYVL L 272, 25.10.2000, s. 26).

      (6)  Neuvoston päätös 2002/215/EY, tehty 4 päivänä maaliskuuta 2002, otsonikerrosta heikentävistä aineista tehdyn Montrealin pöytäkirjan neljännen muutoksen tekemisestä (EYVL L 72, 14.3.2002, s. 18).

      (7)  Neuvoston päätös (EU) 2016/1841, annettu 5 päivänä lokakuuta 2016, ilmastonmuutosta koskevan Yhdistyneiden kansakuntien puitesopimuksen nojalla hyväksytyn Pariisin sopimuksen tekemisestä Euroopan unionin puolesta (EUVL L 282, 19.10.2016, s. 1).

      (8)  Euroopan parlamentin ja neuvoston asetus (EU) N:o 517/2014, annettu 16 päivänä huhtikuuta 2014, fluoratuista kasvihuonekaasuista ja asetuksen (EY) N:o 842/2006 kumoamisesta (EUVL L 150, 20.5.2014, s. 195).

      (9)  Neuvoston pääsihteeristö julkaisee Kigalin muutoksen voimaantulopäivän Euroopan unionin virallisessa lehdessä.


title: Neuvoston päätös 2006/205/YUTP, tehty  10 päivänä maaliskuuta 2006 , entisen Jugoslavian alueen kansainvälisen rikostuomioistuimen toimeksiannon tehokasta täytäntöönpanoa tukevista lisätoimenpiteistä hyväksytyn yhteisen kannan 2004/694/YUTP täytäntöönpanosta

text:
               11.3.2006

               FI

               Euroopan unionin virallinen lehti

               L 72/16

      NEUVOSTON PÄÄTÖS 2006/205/YUTP,
   tehty 10 päivänä maaliskuuta 2006,
   entisen Jugoslavian alueen kansainvälisen rikostuomioistuimen toimeksiannon tehokasta täytäntöönpanoa tukevista lisätoimenpiteistä hyväksytyn yhteisen kannan 2004/694/YUTP täytäntöönpanosta
   EUROOPAN UNIONIN NEUVOSTO, joka
   ottaa huomioon neuvoston yhteisen kannan 2004/694/YUTP (1) ja erityisesti sen 2 artiklan yhdessä Euroopan unionista tehdyn sopimuksen 23 artiklan 2 kohdan toisen luetelmakohdan kanssa,
   sekä katsoo seuraavaa:

               (1)

               Neuvosto hyväksyi yhteisessä kannassa 2004/694/YUTP toimenpiteitä, joiden tarkoituksena on jäädyttää kaikki entisen Jugoslavian alueen kansainvälisen rikostuomioistuimen syytteeseen asettamille luonnollisille henkilöille kuuluvat varat ja taloudelliset resurssit.

               (2)

               Neuvosto hyväksyi 21 päivänä joulukuuta 2005 päätöksen 2005/927/YUTP yhteisen kannan 2004/694/YUTP liitteessä olevan henkilöluettelon korvaamisesta.

               (3)

               Koska Milan LUKIC on siirretty Jugoslavian alueen kansainvälisen rikostuomioistuimen huostaan, hänen nimensä olisi poistettava luettelosta.

               (4)

               Yhteisen kannan 2004/694/YUTP liitteessä olevaa luetteloa on tarpeen mukauttaa tämän mukaisesti,

         ON PÄÄTTÄNYT SEURAAVAA:
   1 artikla
   Korvataan yhteisen kannan 2004/694/YUTP liitteessä oleva henkilöluettelo tämän päätöksen liitteessä olevalla tekstillä.
   2 artikla
   Tämä päätös tulee voimaan päivänä, jona se tehdään.
   3 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 10 päivänä maaliskuuta 2006.

            Neuvoston puolesta

            Puheenjohtaja

         M. BARTENSTEIN

      (1)  EUVL L 315, 14.10.2004, s. 52. Yhteinen kanta sellaisena kuin se on viimeksi muutettuna päätöksellä 2005/927/YUTP (EUVL L 337, 22.12.2005, s. 71).

      LIITE

            ”LIITE
            1 artiklassa tarkoitettu henkilöluettelo

                        1.

                        Nimi: DJORDJEVIC Vlastimir
                        Syntymäaika: 1948
                        Syntymäpaikka: Vladicin Han, Serbia ja Montenegro
                        Kansalaisuus: Serbia ja Montenegron

                        2.

                        Nimi: HADZIC Goran
                        Syntymäaika: 7.9.1958
                        Syntymäpaikka: Vinkovci, Kroatian tasavalta
                        Kansalaisuus: Serbia ja Montenegron

                        3.

                        Nimi: KARADZIC Radovan
                        Syntymäaika: 19.6.1945
                        Syntymäpaikka: Petnjica, Savnik, Montenegro, Serbia ja Montenegro
                        Kansalaisuus: Bosnia ja Hertsegovinan

                        4.

                        Nimi: MLADIC Ratko
                        Syntymäaika: 12.3.1942
                        Syntymäpaikka: Bozanovici, Kalinovikin kunta, Bosnia ja Hertsegovina
                        Kansalaisuus: Bosnia ja Hertsegovinan
                        mahdollisesti Serbia ja Montenegron

                        5.

                        Nimi: TOLIMIR Zdravko
                        Syntymäaika: 27.11.1948
                        Syntymäpaikka:
                        Kansalaisuus: Bosnia ja Hertsegovinan

                        6.

                        Nimi: ZELENOVIC Dragan
                        Syntymäaika: 12.2.1961
                        Syntymäpaikka: Foca, Bosnia ja Hertsegovina
                        Kansalaisuus: Bosnia ja Hertsegovinan

                        7.

                        Nimi: ZUPLJANIN Stojan
                        Syntymäaika: 22.9.1951
                        Syntymäpaikka: Kotor Varos, Bosnia ja Hertsegovina
                        Kansalaisuus: Bosnia ja Hertsegovinan”


title: Neuvoston päätös 2012/169/YUTP, annettu 23 päivänä maaliskuuta 2012 , Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta

text:
               24.3.2012

               FI

               Euroopan unionin virallinen lehti

               L 87/90

         NEUVOSTON PÄÄTÖS 2012/169/YUTP,
   annettu 23 päivänä maaliskuuta 2012,
   Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Neuvosto hyväksyi 26. heinäkuuta 2010 päätöksen 2010/413/YUTP (1).

               (2)

               Neuvosto hyväksyi 12 päivänä huhtikuuta 2011 päätöksen 2011/235/YUTP Iranin tilanteen johdosta tiettyihin henkilöihin ja yhteisöihin kohdistettavista rajoittavista toimenpiteistä (2).

               (3)

               Päätökseen 2010/413/YUTP sisältyvät toimenpiteet heijastavat neuvoston huolta Iranin ydinohjelman luonteesta, ja päätökseen 2011/235/YUTP sisältyvät toimenpiteet heijastavat neuvoston huolta Iranin ihmisoikeustilanteen huononemisesta.

               (4)

               Päätöksen 2011/235/YUTP tavoitteet huomioon ottaen siinä olisi kiellettävä myös sellaisten laitteiden toimitus, myynti ja siirto, joita voidaan käyttää kansallisiin tukahduttamistoimiin. Tuota päätöstä olisi sen vuoksi muutettava tämän mukaisesti.

               (5)

               Samalla päätöksestä 2010/413/YUTP olisi poistettava kielto, joka koskee sellaisten laitteiden toimitusta, myyntiä ja siirtoa, joita voidaan käyttää kansallisiin tukahduttamistoimiin, ja sitä olisi muutettava tämän mukaisesti.

               (6)

               Lisäksi olisi täsmennettävä, että maahanpääsyä koskevat rajoitukset sekä varojen ja taloudellisten resurssien jäädyttäminen koskevat IRGC:n tai IRISL:n puolesta toimivia henkilöitä,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2010/413/YUTP seuraavasti:

               1)

               Korvataan 1 artiklan 1 kohdan c alakohta seuraavasti:

                           "c)

                           aseet ja kaikenlaiset niihin liittyvät tarvikkeet, mukaan lukien ampuma-aseet ja ampumatarvikkeet, sotilasajoneuvot ja -laitteet, puolisotilaalliset tarvikkeet ja tällaisiin aseisiin ja niihin liittyviin tarvikkeisiin tarkoitetut varaosat. Tämä kielto ei koske ajoneuvoja, jotka on tarkoitettu muuhun kuin taistelukäyttöön ja jotka on valmistettu luodinkestävistä materiaaleista tai varustettu luodinkestävillä tarvikkeilla ja jotka on tarkoitettu käytettäviksi yksinomaan Iranissa olevan EU:n ja sen jäsenvaltioiden henkilöstön suojaamiseen."

               2)

               Korvataan 19 artiklan 1 kohdan b alakohta seuraavasti:

                           ”b)

                           muut henkilöt, jotka eivät sisälly liitteeseen I ja jotka osallistuvat Iranin ydinalan toimintaan, johon liittyy joukkotuhoaseiden leviämisen vaara, tai ydinasejärjestelmien kehittämiseen, tai joilla on välitön yhteys tällaiseen toimintaan tai jotka antavat tukea tällaiselle toiminnalle, myös osallistumalla kiellettyjen tuotteiden, tavaroiden, laitteiden, aineiden ja teknologian hankintaan, tai niiden puolesta tai johdolla toimivat henkilöt tai henkilöt, jotka ovat avustaneet nimettyjä henkilöitä tai yhteisöjä YK:n turvallisuusneuvoston päätöslauselmien 1737 (2006), 1747 (2007), 1803 (2008) ja 1929 (2010) määräysten tai tämän päätöksen säännösten kiertämisessä tai rikkomisessa sekä muut IRGC:n jäsenet ja IRGC:n tai IRISL:n puolesta toimivat henkilöt, joiden luettelo on liitteessä II.”

               3)

               Korvataan 20 artiklan 1 kohdan b alakohta seuraavasti:

                           ”b)

                           henkilöt ja yhteisöt, jotka eivät sisälly liitteeseen I ja jotka osallistuvat Iranin ydinalan toimintaan, johon liittyy joukkotuhoaseiden leviämisen vaara, tai ydinasejärjestelmien kehittämiseen, tai joilla on välitön yhteys tällaiseen toimintaan tai jotka antavat tukea tällaiselle toiminnalle, myös osallistumalla kiellettyjen tuotteiden, tavaroiden, laitteiden, aineiden ja teknologian hankintaan, tai niiden puolesta tai johdolla toimivat henkilöt tai yhteisöt tai niiden omistuksessa tai määräysvallassa, myös laittomin keinoin, olevat yhteisöt, tai henkilöt ja yhteisöt, jotka ovat avustaneet nimettyjä henkilöitä tai yhteisöjä YK:n turvallisuusneuvoston päätöslauselmien 1737 (2006), 1747 (2007), 1803 (2008) ja 1929 (2010) määräysten tai tämän päätöksen säännösten kiertämisessä tai rikkomisessa, sekä muut IRGC:n ja IRISL:n jäsenet ja niiden yksiköt sekä niiden omistuksessa tai määräysvallassa olevat yhteisöt taikka niiden puolesta toimivat henkilöt tai yhteisöt, joiden luettelo on liitteessä II.”

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 23 päivänä maaliskuuta 2012.

            Neuvoston puolesta

            Puheenjohtaja

         C. ASHTON

      (1)  EUVL L 195, 27.7.2010, s. 39.

      (2)  EUVL L 100, 14.4.2011, s. 51.


title: 2004/770/EY: Neuvoston päätös, tehty 26 päivänä heinäkuuta 2004, alueiden komitean tanskalaisen varajäsenen nimeämisestä

text:
               17.11.2004

               FI

               Euroopan unionin virallinen lehti

               L 341/25

      NEUVOSTON PÄÄTÖS,
   tehty 26 päivänä heinäkuuta 2004,
   alueiden komitean tanskalaisen varajäsenen nimeämisestä
   (2004/770/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 263 artiklan,
   ottaa huomioon Tanskan hallituksen ehdotuksen,
   sekä katsoo seuraavaa:

               (1)

               Neuvosto teki 22 päivänä tammikuuta 2002 päätöksen 2002/60/EY alueiden komitean jäsenten ja varajäsenten nimeämisestä (1).

               (2)

               Alueiden komiteassa on vapautunut varajäsenen paikka Hans TOFTin erottua, mistä neuvosto sai tiedon 12 päivänä heinäkuuta 2004,

         ON PÄÄTTÄNYT SEURAAVAA:
   Ainoa artikla
   Nimetään Eva NEJSTGAARD, Borgmester – Allerød Kommune, alueiden komitean varajäseneksi Hans TOFTin tilalle tämän jäljellä olevaksi toimikaudeksi eli 25 päivään tammikuuta 2006.

      Tehty Brysselissä 26 päivänä heinäkuuta 2004.

            Neuvoston puolesta

            Puheenjohtaja

         B. R. BOT

      (1)  EYVL L 24, 26.1.2002, s. 38.


title: Neuvoston päätös, tehty 14 päivänä syyskuuta 2009 , Euroopan ammatillisen koulutuksen kehittämiskeskuksen johtokunnan nimeäminen

text:
               19.9.2009

               FI

               Euroopan unionin virallinen lehti

               C 226/2

      NEUVOSTON PÄÄTÖS,
   tehty 14 päivänä syyskuuta 2009,
   Euroopan ammatillisen koulutuksen kehittämiskeskuksen johtokunnan nimeäminen
   2009/C 226/02
   EUROOPAN UNIONIN NEUVOSTO, joka
   ottaa huomioon Euroopan ammatillisen koulutuksen kehittämiskeskuksen perustamisesta 10 päivänä helmikuuta 1975 annetun neuvoston asetuksen (ETY) N:o 337/75 ja erityisesti sen 4 artiklan (1),
   ottaa huomioon ehdokasluettelot, jotka jäsenvaltiot ovat esittäneet hallitustensa edustajista, ja komissio työntekijöiden ja työnantajien edustajista,
   sekä katsoo seuraavaa:

               (1)

               Neuvosto nimesi 18 päivänä syyskuuta 2006 tekemällään päätöksellä (2) Euroopan ammatillisen koulutuksen kehittämiskeskuksen johtokunnan jäsenet 18 päivänä syyskuuta 2006 alkavaksi ja 17 päivänä syyskuuta 2009 päättyväksi toimikaudeksi.

               (2)

               kehittämiskeskuksen johtokunnan jäsenet olisi nimettävä kolmen vuoden toimikaudeksi,

         ON PÄÄTTÄNYT SEURAAVAA:
   1 artikla
   Nimetään seuraavat henkilöt Euroopan ammatillisen koulutuksen kehittämiskeskuksen johtokunnan jäseniksi 18 päivänä syyskuuta 2009 alkavaksi ja 17 päivänä syyskuuta 2012 päättyväksi toimikaudeksi:
   I   HALLITUSTEN EDUSTAJAT

               Belgia (vuorottelujärjestelmä)

               flaaminkielinen yhteisö – Micheline SCHEYS
               ranskankielinen yhteisö – Isabelle VOITURIER

               Bulgaria

               Valentina DEIKOVA

               Tšekki

               Miroslav PROCHÁZKA

               Tanska

               Roland SVARRER ØSTERLUND

               Saksa

               Peter THIELE

               Viro

               Kalle TOOM

               Kreikka

               Konstantinos TSOUTSOPLIDIS

               Espanja

               Francisco Javier ALFAYA HURTADO

               Ranska

               Elisabeth ARNOLD

               Irlanti

               Patrick HAYDEN

               Italia

               Filippo MAZZOTTI

               Kypros

               George PAPAGEORGIOU

               Latvia

               Jānis GAIGALS

               Liettua

               Romualdas PUSVAŠKIS

               Luxemburg

               Nic ALFF

               Unkari

               Ildikó MODLÁNÉ GÖRGÉNYI

               Malta

               Paul A. ATTARD

               Alankomaat

               Peter van IJSSELMUIDEN

               Itävalta

               Peter KREIML

               Puola

               Piotr BARTOSIAK

               Portugali

               Maria da Conceição AFONSO

               Romania

               Gabriela CIOBANU

               Slovakia

               Juraj VANTUCH

               Slovenia

               Anton SIMONIČ

               Suomi

               Tarja RIIHIMÄKI

               Ruotsi

               Carina LINDÉN

               Yhdistynyt kuningaskunta

               Nicola SAMS

   II   TYÖNTEKIJÄJÄRJESTÖJEN EDUSTAJAT

               Belgia

               Michel VAN UYTFANGHE

               Bulgaria

               Svetla TONEVA

               Tšekki

               Milada PELAJOVA

               Tanska

               Erik SCHMIDT

               Saksa

               Hermann NEHLS

               Viro

               Kaja TOOMSALU

               Kreikka

               Michalis KOUROUTOS

               Espanja

               Luz Blanca COSIO ALMEIDA

               Ranska

               Laurence MARTIN

               Irlanti

               Peter RIGNEY

               Italia

               Roberto PETTENELLO

               Kypros

               Nicos NICOLAOU

               Latvia

               Santa OZOLINA

               Liettua

               Tatjana BABRAUSKIENE

               Luxemburg

               Danièle NIELES

               Unkari

               Ferenc TÓTH

               Malta

               William PORTELLI

               Alankomaat

               Bart BRUGGEMAN

               Itävalta

               Alexander PRISCHL

               Puola

               Zygmunt CYBULSKI

               Portugali

               Augusto PRAÇA

               Romania

               Gheorghe SIMION

               Slovenia

               Marjan URBANČ

               Slovakia

               Alexander KURTANSKÝ

               Suomi

               Petri LEMPINEN

               Ruotsi

               Ulrika HEKTOR

               Yhdistynyt kuningaskunta

               Leslie MANASSEH

   III   TYÖNANTAJAJÄRJESTÖJEN EDUSTAJAT

               Belgia

               Jan DELFOSSE

               Bulgaria

               Galia BOZHANOVA

               Tšekki

               Pavel CHEJN

               Tanska

               Henrik BACH MORTENSEN

               Saksa

               Barbara DORN

               Viro

               Tarmo KRIIS

               Kreikka

               Evangelos BOUMIS

               Espanja

               Juan MENÉNDEZ

               Ranska

               Bernard FALCK

               Irlanti

               Tony DONOHOE

               Italia

               Claudio GENTILI

               Kypros

               Michael PILIKOS

               Latvia

               Ilona KIUKUCĀNE

               Liettua

               Laura SIRVYDIENE

               Luxemburg

               Paul KRIER

               Unkari

               Zoltán PETE

               Malta

               Andrew W.J. MAMO

               Alankomaat

               J.W. van den BRAAK

               Itävalta

               Gerhard RIEMER

               Puola

               Józef JACEK HORDEJUK

               Portugali

               José SANCHEZ RAMIREZ

               Romania

               Ion HOHAN

               Slovakia

               Daniel HRDINA

               Slovenia

               Anze HIRSL

               Suomi

               Mirja HANNULA

               Ruotsi

               Karin THAPPER

               Yhdistynyt kuningaskunta

               Richard WAINER

      Tehty Brysselissä 14 päivänä syyskuuta 2009.

            Neuvoston puolesta

            Puheenjohtaja

         C. MALSTRÖM

      (1)  EYVL L 39, 13.2.1975, s. 1,

      (2)  EUVL C 240, 5.10.2006, s. 1.


title: Neuvoston päätös, annettu 8 päivänä maaliskuuta 2012 , uusien jäsenten nimittämisestä eroavien jäsenten tilalle Euroopan ammatillisen koulutuksen kehittämiskeskuksen johtokuntaan

text:
               22.3.2012

               FI

               Euroopan unionin virallinen lehti

               C 84/2

         NEUVOSTON PÄÄTÖS,
   annettu 8 päivänä maaliskuuta 2012,
   uusien jäsenten nimittämisestä eroavien jäsenten tilalle Euroopan ammatillisen koulutuksen kehittämiskeskuksen johtokuntaan
   2012/C 84/02
   EUROOPAN UNIONIN NEUVOSTO, joka
   ottaa huomioon Euroopan ammatillisen koulutuksen kehittämiskeskuksen perustamisesta 10 päivänä helmikuuta 1975 annetun neuvoston asetuksen (ETY) N:o 337/75 (1) ja erityisesti sen 4 artiklan,
   ottaa huomioon Ranskan hallituksen toimittamat nimeämiset,
   sekä katsoo seuraavaa:

               (1)

               Neuvosto nimitti 14 päivänä syyskuuta 2009 tekemällään päätöksellä (2) Euroopan ammatillisen koulutuksen kehittämiskeskuksen johtokunnan jäsenet 18 päivänä syyskuuta 2009 alkavaksi ja 17 päivänä syyskuuta 2012 päättyväksi toimikaudeksi.

               (2)

               Kehittämiskeskuksen johtokunnan hallitusten edustajien ryhmässä on vapautunut jäsenen paikka Elisabeth ARNOLDin erottua.

               (3)

               Edellä mainitun keskuksen johtokuntaan olisi nimitettävä jäsen jäljellä olevaksi toimikaudeksi, joka päättyy 17 päivänä syyskuuta 2012,

         ON PÄÄTTÄNYT SEURAAVAA:
   Ainoa artikla
   Nimitetään seuraava henkilö Euroopan ammatillisen koulutuksen kehittämiskeskuksen johtokunnan jäseneksi jäljellä olevaksi toimikaudeksi eli 17 päivään syyskuuta 2012:

      HALLITUKSEN EDUSTAJA:

               RANSKA

               Jean-Marc HUART

      Tehty Brysselissä 8 päivänä maaliskuuta 2012.

            Neuvoston puolesta

            Puheenjohtaja

         M. BØDSKOV

      (1)  EYVL L 39, 13.2.1975, s. 1.

      (2)  EUVL C 226, 19.9.2009, s. 2.


title: Neuvoston päätös (EU) 2015/1340, annettu 13 päivänä heinäkuuta 2015, Islannin osallistumista Euroopan unionin, sen jäsenvaltioiden ja Islannin velvoitteiden yhteiseen täyttämiseen ilmastonmuutosta koskevan Yhdistyneiden kansakuntien puitesopimuksen Kioton pöytäkirjan mukaisella toisella velvoitekaudella koskevan Euroopan unionin ja sen jäsenvaltioiden sekä Islannin välisen sopimuksen tekemisestä Euroopan unionin puolesta

text:
               4.8.2015

               FI

               Euroopan unionin virallinen lehti

               L 207/15

         NEUVOSTON PÄÄTÖS (EU) 2015/1340,
   annettu 13 päivänä heinäkuuta 2015,
   Islannin osallistumista Euroopan unionin, sen jäsenvaltioiden ja Islannin velvoitteiden yhteiseen täyttämiseen ilmastonmuutosta koskevan Yhdistyneiden kansakuntien puitesopimuksen Kioton pöytäkirjan mukaisella toisella velvoitekaudella koskevan Euroopan unionin ja sen jäsenvaltioiden sekä Islannin välisen sopimuksen tekemisestä Euroopan unionin puolesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 192 artiklan 1 kohdan yhdessä sen 218 artiklan 6 kohdan a alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän (1),
   sekä katsoo seuraavaa:

               (1)

               Ilmastonmuutosta koskevan Yhdistyneiden kansakuntien puitesopimuksen Kioton pöytäkirja, jäljempänä ’Kioton pöytäkirja’, tuli voimaan 16 päivänä helmikuuta 2005, ja se sisältää oikeudellisesti sitovat päästöjen vähennysvelvoitteet ensimmäiselle velvoitekaudelle (2008–2012) sen liitteessä B lueteltuja osapuolia varten. Unioni hyväksyi Kioton pöytäkirjan neuvoston päätöksellä 2002/358/EY (2). Unioni ja sen jäsenvaltiot ratifioivat Kioton pöytäkirjan sekä sopivat täyttävänsä siihen perustuvat velvoitteet yhteisesti ensimmäisellä velvoitekaudella. Islanti ratifioi Kioton pöytäkirjan 23 päivänä toukokuuta 2002.

               (2)

               Neuvosto piti 15 päivänä joulukuuta 2009 pitämässään istunnossa myönteisenä Islannin pyyntöä velvoitteidensa täyttämisestä toisella velvoitekaudella yhteisesti unionin ja sen jäsenvaltioiden kanssa ja pyysi komissiota antamaan suosituksen tarvittavien neuvottelujen aloittamisesta Islannin kanssa sopimuksesta, joka on linjassa unionin ilmasto- ja energiapaketissa vahvistettujen periaatteiden ja perusteiden kanssa.

               (3)

               Dohan ilmastokokouksessa joulukuussa 2012 kaikki Kioton pöytäkirjan osapuolet sopivat Dohan muutoksesta, jolla vahvistetaan Kioton pöytäkirjan mukainen toinen velvoitekausi, joka alkaa 1 päivänä tammikuuta 2013 ja päättyy 31 päivänä joulukuuta 2020. Dohan muutoksella muutetaan Kioton pöytäkirjan liitettä B, asetetaan kyseisessä liitteessä luetelluille osapuolille uusia oikeudellisesti sitovia päästöjen hillitsemisvelvoitteita toista velvoitekautta varten sekä muutetaan ja täsmennetään määräyksiä, jotka koskevat osapuolten velvoitteiden täytäntöönpanoa toisella velvoitekaudella.

               (4)

               Unionin, sen jäsenvaltioiden ja Islannin tavoitteet on lueteltu Dohan muutoksessa, jonka alaviitteessä todetaan, että kyseiset tavoitteet perustuvat yhteisymmärrykseen siitä, että ne täytetään yhteisesti Kioton pöytäkirjan 4 artiklan mukaisesti. Dohan muutoksen hyväksymisen yhteydessä unioni, sen jäsenvaltiot ja Islanti antoivat lisäksi 8 päivänä joulukuuta 2012 yhteisen lausuman aikomuksestaan täyttää toista velvoitekautta koskevat velvoitteensa yhteisesti. Lausumasta sovittiin EU-ministerien erillisessä kokouksessa Dohassa, ja neuvosto vahvisti sen 17 päivänä joulukuuta 2012.

               (5)

               Kyseisessä lausumassa unioni, sen jäsenvaltiot ja Islanti totesivat, että Kioton pöytäkirjan 3 artiklan 7 b kohtaa sovelletaan unionin, sen jäsenvaltioiden, Kroatian ja Islannin välisen velvoitteiden yhteistä täyttämistä koskevan sopimuksen nojalla yhteiseen sallittuun päästömäärään ja että sitä ei sovelleta jäsenvaltioihin, Kroatiaan tai Islantiin erikseen, mikä on linjassa Kioton pöytäkirjan 4 artiklan 1 kohdan kanssa, jonka mukaan osapuolet voivat täyttää Kioton pöytäkirjan 3 artiklaan perustuvat velvoitteensa yhteisesti.

               (6)

               Kioton pöytäkirjan 4 artiklan 1 kohdassa edellytetään, että osapuolet, jotka ovat sopineet Kioton pöytäkirjan 3 artiklaan perustuvien velvoitteiden yhteisestä täyttämisestä, määrittävät kullekin tällaisen sopimuksen osapuolelle sallitun päästötason kyseisessä sopimuksessa. Kioton pöytäkirjan 4 artiklan 2 kohdan mukaan velvoitteiden yhteistä täyttämistä koskevan sopimuksen osapuolet ilmoittavat Kioton pöytäkirjan sihteeristölle sopimuksensa ehdot pöytäkirjan ratifioimis- tai hyväksymiskirjojensa tallettamispäivänä.

               (7)

               Kioton pöytäkirjan 3 artiklan mukaista unionin, sen jäsenvaltioiden ja Islannin velvoitteiden yhteistä täyttämistä koskevan sopimuksen ehdot on vahvistettu neuvoston päätöksen (EU) 2015/1339 liitteessä (3). Nämä ehdot on vahvistettu myös Islannin osallistumista Euroopan unionin, sen jäsenvaltioiden ja Islannin velvoitteiden yhteiseen täyttämiseen ilmastonmuutosta koskevan Yhdistyneiden kansakuntien puitesopimuksen Kioton pöytäkirjan mukaisella toisella velvoitekaudella koskevan Euroopan unionin ja sen jäsenvaltioiden sekä Islannin välisen sopimuksen, jäljempänä ’sopimus’, liitteessä 2.

               (8)

               Sen varmistamiseksi, että velvoitteiden yhteiseen täyttämiseen liittyvät Islannin velvoitteet vahvistetaan ja niitä sovelletaan syrjimättömästi siten, että Islantia ja jäsenvaltioita kohdellaan yhdenmukaisesti, Islannin päästötaso on määritetty tavalla, joka vastaa sekä Kioton pöytäkirjan liitteen B, sellaisena kuin se on muutettuna Dohan muutoksella, kolmannessa sarakkeessa esitettyä määrällistä päästövähennystavoitetta, että unionin lainsäädäntöä, mukaan lukien vuoden 2009 ilmasto- ja energiapaketti sekä periaatteet ja perusteet, joille kyseisen lainsäädännön tavoitteet perustuvat.

               (9)

               Sopimus allekirjoitettiin 1 päivänä huhtikuuta 2015 neuvoston päätöksen (EU) 2015/146 (4) mukaisesti.

               (10)

               Jotta voidaan edistää Dohan muutoksen nopeaa voimaantuloa ennen Pariisissa vuoden 2015 lopussa pidettävää Yhdistyneiden kansakuntien ilmastokokousta, jossa on tarkoitus hyväksyä uusi oikeudellisesti sitova sopimus vuoden 2020 jälkeistä aikaa varten, sekä korostaa unionin, sen jäsenvaltioiden ja Islannin sitoumusta mahdollistaa toisen velvoitekauden lainvoimaisuus nopeasti, unionin, jäsenvaltioiden ja Islannin olisi pyrittävä ratifioimaan sekä Dohan muutos että sopimus viimeistään vuoden 2015 kolmannella neljänneksellä.

               (11)

               Sopimus olisi hyväksyttävä unionin puolesta,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään unionin puolesta Euroopan unionin ja sen jäsenvaltioiden sekä Islannin välinen sopimus Islannin osallistumisesta Euroopan unionin, sen jäsenvaltioiden ja Islannin velvoitteiden yhteiseen täyttämiseen ilmastonmuutosta koskevan Yhdistyneiden kansakuntien puitesopimuksen Kioton pöytäkirjan mukaisella toisella velvoitekaudella, jäljempänä ’sopimus’.
   Sopimuksen teksti on liitetty tähän päätökseen.
   2 artikla
   Neuvoston puheenjohtaja nimeää yhden tai useamman henkilön, jolla on valtuudet tallettaa unionin puolesta sopimuksen 10 artiklassa tarkoitettu ratifioimiskirja Euroopan unionin neuvoston pääsihteerin huostaan osoitukseksi siitä, että unioni suostuu tulemaan kyseisen sopimuksen sitomaksi.
   3 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Brysselissä 13 päivänä heinäkuuta 2015.

            Neuvoston puolesta

            Puheenjohtaja

         F. ETGEN

      (1)  Hyväksyntä annettu 10. kesäkuuta 2015 (ei vielä julkaistu virallisessa lehdessä).

      (2)  Neuvoston päätös 2002/358/EY, tehty 25 päivänä huhtikuuta 2002, ilmastonmuutosta koskevan Yhdistyneiden Kansakuntien puitesopimuksen Kioton pöytäkirjan hyväksymisestä Euroopan yhteisön puolesta sekä sen velvoitteiden täyttämisestä yhteisesti (EYVL L 130, 15.5.2002, s. 1).

      (3)  Neuvoston päätös (EU) 2015/1339, annettu 13 päivänä heinäkuuta 2015, ilmastonmuutosta koskevan Yhdistyneiden kansakuntien puitesopimuksen Kioton pöytäkirjaan tehdyn Dohan muutoksen tekemisestä Euroopan unionin puolesta ja siihen perustuvien velvoitteiden yhteisestä täyttämisestä (katso tämän virallisen lehden sivu 1).

      (4)  Neuvoston päätös (EU) 2015/146, annettu 26 päivänä tammikuuta 2015, Islannin osallistumista Euroopan unionin, sen jäsenvaltioiden ja Islannin velvoitteiden yhteiseen täyttämiseen ilmastonmuutosta koskevan Yhdistyneiden kansakuntien puitesopimuksen Kioton pöytäkirjan mukaisella toisella velvoitekaudella koskevan Euroopan unionin ja sen jäsenvaltioiden sekä Islannin välisen sopimuksen allekirjoittamisesta Euroopan unionin puolesta (EUVL L 26, 31.1.2015, s. 1).


title: Neuvoston päätös (YUTP) 2016/1755, annettu 30 päivänä syyskuuta 2016, Libyan tilanteen johdosta määrättävistä rajoittavista toimenpiteistä annetun päätöksen (YUTP) 2015/1333 muuttamisesta

text:
               1.10.2016

               FI

               Euroopan unionin virallinen lehti

               L 268/85

         NEUVOSTON PÄÄTÖS (YUTP) 2016/1755,
   annettu 30 päivänä syyskuuta 2016,
   Libyan tilanteen johdosta määrättävistä rajoittavista toimenpiteistä annetun päätöksen (YUTP) 2015/1333 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 31 päivänä heinäkuuta 2015 päätöksen (YUTP) 2015/1333 (1).

               (2)

               Neuvosto antoi 31 päivänä maaliskuuta 2016 päätöksen (YUTP) 2016/478 (2), jossa päätöksen (YUTP) 2015/1333 liitteissä II ja IV oleviin luetteloihin henkilöistä, joihin sovelletaan rajoittavia toimenpiteitä, lisätään kolme henkilöä kuuden kuukauden ajaksi.

               (3)

               Ottaen huomioon tilanteen vakavuuden neuvosto on päättänyt, että rajoittavia toimenpiteitä olisi jatkettava vielä kuuden kuukauden ajan ja että kolmea henkilöä koskevia perusteita olisi muutettava.

               (4)

               Päätös (YUTP) 2015/1333 olisi näin ollen muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös (YUTP) 2015/1333 seuraavasti:

               1)

               Korvataan 17 artiklan 3 ja 4 kohta seuraavasti:
               ”3.   Edellä 8 artiklan 2 kohdassa tarkoitettuja toimenpiteitä sovelletaan liitteessä II oleviin 16, 17 ja 18 kohtaan 2 päivään huhtikuuta 2017.
               4.   Edellä 9 artiklan 2 kohdassa tarkoitettuja toimenpiteitä sovelletaan liitteessä IV oleviin 21, 22 ja 23 kohtaan 2 päivään huhtikuuta 2017.”

               2)

               Muutetaan päätöksen (YUTP) 2015/1333 liitteet II ja IV tämän päätöksen liitteen mukaisesti.

         2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Brysselissä 30 päivänä syyskuuta 2016.

            Neuvoston puolesta

            Puheenjohtaja

         M. LAJČÁK

      (1)  Neuvoston päätös (YUTP) 2015/1333, annettu 31 päivänä heinäkuuta 2015, Libyan tilanteen johdosta määrättävistä rajoittavista toimenpiteistä, ja päätöksen 2011/137/YUTP kumoamisesta (EUVL L 206, 1.8.2015, s. 34).

      (2)  Neuvoston päätös (YUTP) 2016/478, annettu 31 päivänä maaliskuuta 2016, Libyan tilanteen johdosta määrättävistä rajoittavista toimenpiteistä annetun päätöksen (YUTP) 2015/1333 muuttamisesta (EUVL L 85, 1.4.2016, s. 48).

      LIITE
      Korvataan alla lueteltuja henkilöitä koskevat päätöksen (YUTP) 2015/1333 liitteissä II ja IV olevat merkinnät seuraavilla merkinnöillä:

                        ”LIITE II

                           8 ARTIKLAN 2 KOHDASSA TARKOITETTUJEN HENKILÖIDEN JA YHTEISÖJEN LUETTELO

                        A.   Henkilöt

                                    Nimi

                                    Tunnistustiedot

                                    Perusteet

                                    Luetteloon merkitsemisen päivämäärä

                                    16.

                                    SALEH ISSA GWAIDER, Agila

                                    Syntymäaika: 1.6.1942
                                    Syntymäpaikka: Elgubba, Libya.
                                    Passin nro: D001001 (Libya), myönnetty 22.1.2015.

                                    Agila Saleh on toiminut Libyan edustajainhuoneen puheenjohtajana 5. elokuuta 2014 alkaen.
                                    Saleh ilmoitti 17. joulukuuta 2015 vastustavansa 17. joulukuuta 2015 allekirjoitettua Libyaa koskevaa poliittista sopimusta.
                                    Edustajainhuoneen puheenjohtajana Saleh on estänyt ja heikentänyt Libyan poliittista muutosta, muun muassa kieltäytymällä useita kertoja järjestämästä äänestystä kansallisen sovinnon hallituksesta.
                                    Yhdistyneiden kansakuntien pääsihteerille 23. elokuuta 2016 osoittamassaan kirjeessä Saleh arvosteli Yhdistyneiden kansakuntien tukea kansallisen sovinnon hallitukselle, jota hän kuvasi yksittäisten henkilöiden ryhmän määräämiseksi Libyan kansan johtoon (…) perustuslain ja Yhdistyneiden kansakuntien peruskirjan vastaisesti. Hän arvosteli sitä, että Yhdistyneiden kansakuntien turvallisuusneuvosto antoi päätöslauselman 2259 (2015), jossa kannatettiin Skhiratin sopimusta, ja hän uhkasi saattaa Yhdistyneet kansakunnat, joiden hän katsoo olevan vastuussa puutteellisen presidenttineuvoston ”ehdottomasta ja perusteettomasta” tukemisesta, sekä YK:n pääsihteerin Kansainvälisen rikostuomioistuimen eteen YK:n peruskirjan ja Libyan perustuslain rikkomisesta ja Libyan suvereniteetin loukkaamisesta. Nämä lausunnot heikentävät YK:n sovittelutoimille antamaa tukea ja YK:n Libyan-tukioperaatiota (UNSMIL), kuten kaikissa YK:n turvallisuusneuvoston asiaa koskevissa päätöslauselmissa ja erityisesti päätöslauselmassa 2259 (2015) todetaan.
                                    6. syyskuuta 2016 Saleh kävi virallisella vierailulla Nigerissä Tobrukin tunnustamattoman hallituksen ”pääministerin” Abdullah al-Thanin kanssa, vaikka päätöslauselmassa 2259 (2015) kehotetaan lakkauttamaan tuki rinnakkaisille instituutioille, jotka väittävät toimivansa laillisena vallanpitäjänä mutta eivät ole sopimuspuolia, ja jatkamasta virallista yhteydenpitoa niiden kanssa.

                                    1.4.2016.

                                    17.

                                    GHWELL, Khalifa
                                    alias AL GHWEIL, Khalifa
                                    AL-GHAWAIL, Khalifa

                                    Syntymäaika: 1.1.1956
                                    Syntymäpaikka: Misurata, Libya
                                    Kansalaisuus: Libya
                                    Passin nro: A005465 (Libya), myönnetty 12.4.2015, voimassa 11.4.2017 saakka

                                    Khalifa Ghwell oli kansainvälisesti tunnustamattoman kansalliskokouksen (tunnetaan myös nimellä ”kansallisen pelastuksen hallitus”) ns. ”pääministeri ja puolustusministeri”; asemansa vuoksi hän oli vastuussa niiden toiminnasta.
                                    Khalifa Ghwell osoitti 7. heinäkuuta 2015 tukensa Steadfastness Front (Alsomood) -rintamalle (seitsemän prikaatin uusi sotilasjoukko, jonka on tarkoitus estää yhtenäisyyshallituksen muodostaminen Tripolissa) osallistumalla kansalliskokouksen ”presidentin” Nuri Abu Sahmainin kanssa kyseisten joukkojen käyttöönoton allekirjoitusseremoniaan.
                                    Kansalliskokouksen ”pääministerinä” Ghwell on ollut keskeisessä asemassa heikentämässä Libyaa koskevan poliittisen sopimuksen nojalla perustetun kansallisen sovinnon hallituksen muodostamista.
                                    15. tammikuuta 2016 Tripolin kansalliskokouksen ”pääministerinä ja puolustusministerinä” Ghwell määräsi, että jokainen Tripoliin saapuva uuden turvallisuusryhmän jäsen on pidätettävä; turvallisuusryhmän nimitti kansallisen sovinnon hallituksen tehtävään nimitetty pääministeri.
                                    Hän määräsi 31. elokuuta 2016”kansallisen pelastuksen hallituksen””pääministerin” ja ”puolustusministerin” palaamaan työhön sen jälkeen, kun edustajainhuone oli hylännyt kansallisen sovinnon hallituksen.

                                    1.4.2016.

                                    18.

                                    ABU SAHMAIN, Nuri
                                    alias BOSAMIN, Nori
                                    BO SAMIN, Nuri

                                    Syntymäaika: 16.5.1956
                                    Zouara/Zuwara Libya

                                    Nuri Abu Sahmain toimi kansainvälisesti tunnustamattoman kansalliskokouksen (tunnetaan myös nimellä ”kansallisen pelastuksen hallitus”) ns. ”presidenttinä”; asemansa vuoksi hän on vastuussa niiden toiminnasta.
                                    Kansalliskokouksen ”presidenttinä” Nuri Abu Sahmain on ollut keskeisessä asemassa heikentämässä ja vastustamassa Libyaa koskevaa poliittista sopimusta ja kansallisen sovinnon hallituksen muodostamista.
                                    15. joulukuuta 2015 Sahmain vaati Libyaa koskevan poliittisen sopimuksen lykkäämistä; se oli tarkoitus hyväksyä 17. joulukuuta pidetyssä kokouksessa.
                                    16. joulukuuta 2015 Sahmain antoi julkilausuman, jonka mukaan kansalliskokous kieltää kaikilta jäseniltään osallistumisen mainittuun kokoukseen tai Libyaa koskevan poliittisen sopimuksen allekirjoittamisen.
                                    1. tammikuuta 2016 Sahmain hylkäsi Libyaa koskevan poliittisen sopimuksen YK:n pääsihteerin erityisedustajan kanssa käydyissä neuvotteluissa.

                                    1.4.2016.”

                        ”LIITE IV

                           9 ARTIKLAN 2 KOHDASSA TARKOITETTUJEN HENKILÖIDEN JA YHTEISÖJEN LUETTELO

                        A.   Henkilöt

                                    Nimi

                                    Tunnistustiedot

                                    Perusteet

                                    Luetteloon merkitsemisen päivämäärä

                                    21.

                                    SALEH ISSA GWAIDER, Agila

                                    Syntymäaika: 1.6.1942
                                    Syntymäpaikka: Elgubba, Libya.
                                    Passin nro: D001001 (Libya), myönnetty 22.1.2015.

                                    Agila Saleh on toiminut Libyan edustajainhuoneen puheenjohtajana 5. elokuuta 2014 alkaen.
                                    Saleh ilmoitti 17. joulukuuta 2015 vastustavansa 17. joulukuuta 2015 allekirjoitettua Libyaa koskevaa poliittista sopimusta.
                                    Edustajainhuoneen puheenjohtajana Saleh on estänyt ja heikentänyt Libyan poliittista muutosta, muun muassa kieltäytymällä useita kertoja järjestämästä äänestystä kansallisen sovinnon hallituksesta.
                                    Yhdistyneiden kansakuntien pääsihteerille 23. elokuuta 2016 osoittamassaan kirjeessä Saleh arvosteli Yhdistyneiden kansakuntien tukea kansallisen sovinnon hallitukselle, jota hän kuvasi yksittäisten henkilöiden ryhmän määräämiseksi Libyan kansan johtoon (…) perustuslain ja Yhdistyneiden kansakuntien peruskirjan vastaisesti. Hän arvosteli sitä, että Yhdistyneiden kansakuntien turvallisuusneuvosto antoi päätöslauselman 2259 (2015), jossa kannatettiin Skhiratin sopimusta, ja hän uhkasi saattaa Yhdistyneet kansakunnat, joiden hän katsoo olevan vastuussa puutteellisen presidenttineuvoston ”ehdottomasta ja perusteettomasta” tukemisesta, sekä YK:n pääsihteerin Kansainväliseen rikostuomioistuimen eteen YK:n peruskirjan ja Libyan perustuslain rikkomisesta ja Libyan suvereniteetin loukkaamisesta. Nämä lausunnot heikentävät YK:n sovittelutoimille antamaa tukea ja YK:n Libyan-tukioperaatiota (UNSMIL), kuten kaikissa YK:n turvallisuusneuvoston asiaa koskevissa päätöslauselmissa ja erityisesti päätöslauselmassa 2259 (2015) todetaan.
                                    6. syyskuuta 2016 Saleh kävi virallisella vierailulla Nigerissä Tobrukin tunnustamattoman hallituksen ”pääministerin” Abdullah al-Thanin kanssa, vaikka päätöslauselmassa 2259 (2015) kehotetaan lakkauttamaan tuki rinnakkaisille instituutioille, jotka väittävät toimivansa laillisena vallanpitäjänä mutta eivät ole sopimuspuolia, ja jatkamasta virallista yhteydenpitoa niiden kanssa.

                                    1.4.2016.

                                    22.

                                    GHWELL, Khalifa
                                    alias AL GHWEIL, Khalifa
                                    AL-GHAWAIL, Khalifa

                                    Syntymäaika: 1.1.1956
                                    Syntymäpaikka: Misurata, Libya
                                    Kansalaisuus: Libya
                                    Passin nro: A005465 (Libya), myönnetty 12.4.2015, voimassa 11.4.2017 saakka

                                    Khalifa Ghwell oli kansainvälisesti tunnustamattoman kansalliskokouksen (tunnetaan myös nimellä ”kansallisen pelastuksen hallitus”) ns. ”pääministeri ja puolustusministeri”; asemansa vuoksi hän oli vastuussa niiden toiminnasta.
                                    Khalifa Ghwell osoitti 7. heinäkuuta 2015 tukensa Steadfastness Front (Alsomood) -rintamalle (seitsemän prikaatin uusi sotilasjoukko, jonka on tarkoitus estää yhtenäisyyshallituksen muodostaminen Tripolissa) osallistumalla kansalliskokouksen ”presidentin” Nuri Abu Sahmainin kanssa kyseisten joukkojen käyttöönoton allekirjoitusseremoniaan.
                                    Kansalliskokouksen ”pääministerinä” Ghwell on ollut keskeisessä asemassa heikentämässä Libyaa koskevan poliittisen sopimuksen nojalla perustetun kansallisen sovinnon hallituksen muodostamista.
                                    15. tammikuuta 2016 Tripolin kansalliskokouksen ”pääministerinä ja puolustusministerinä” Ghwell määräsi, että jokainen Tripoliin saapuva uuden turvallisuusryhmän jäsen on pidätettävä; turvallisuusryhmän nimitti kansallisen sovinnon hallituksen tehtävään nimitetty pääministeri.
                                    Hän määräsi 31. elokuuta 2016”kansallisen pelastuksen hallituksen””pääministerin” ja ”puolustusministerin” palaamaan työhön sen jälkeen, kun edustajainhuone oli hylännyt kansallisen sovinnon hallituksen.

                                    1.4.2016.

                                    23.

                                    ABU SAHMAIN, Nuri
                                    alias BOSAMIN, Nori
                                    BO SAMIN, Nuri

                                    Syntymäaika: 16.5.1956
                                    Zouara/Zuwara Libya

                                    Nuri Abu Sahmain toimi kansainvälisesti tunnustamattoman kansalliskokouksen (tunnetaan myös nimellä ”kansallisen pelastuksen hallitus”) ns. ”presidenttinä”; asemansa vuoksi hän on vastuussa niiden toiminnasta.
                                    Kansalliskokouksen ”presidenttinä” Nuri Abu Sahmain on ollut keskeisessä asemassa heikentämässä ja vastustamassa Libyaa koskevaa poliittista sopimusta ja kansallisen sovinnon hallituksen muodostamista.
                                    15. joulukuuta 2015 Sahmain vaati Libyaa koskevan poliittisen sopimuksen lykkäämistä; se oli tarkoitus hyväksyä 17. joulukuuta pidetyssä kokouksessa.
                                    16. joulukuuta 2015 Sahmain antoi julkilausuman, jonka mukaan kansalliskokous kieltää kaikilta jäseniltään osallistumisen mainittuun kokoukseen tai Libyaa koskevan poliittisen sopimuksen allekirjoittamisen.
                                    1. tammikuuta 2016 Sahmain hylkäsi Libyaa koskevan poliittisen sopimuksen YK:n pääsihteerin erityisedustajan kanssa käydyissä neuvotteluissa.

                                    1.4.2016.”